Public procurement notice: Contract Notice
Published: 2016-11-30
Buyer: Országos Vízügyi Főigazgatóság
Country: HU
Region: Bács-Kiskun
Contract type: Services
Procedure: Open procedure
CPV classification: 71248000 | 71310000 | 71318000: Lighting engineering services | 71520000: Construction supervision services | 71631300
Submission deadline: 2017-01-04
Award criteria: The most economic tender

Technical requirements: Megbízási szerz. a KEHOP-1.4.0-15-2015-00008 sz. projekt FIDIC Sárga Könyv szerinti tervezési, engedélyeztetési, kivitelezési munkálatainak FIDIC mérnöki és műszaki ellenőrzési feladatainak ellátására.
Megbízási szerződés keretében az „Árvízvédelmi védvonalak mértékadó árvízszintre történő kiépítése, védvonalak terhelésének csökkentése a Közép-Tiszán a Közép-Tisza-vidéki Vízügyi Igazgatóság működési területén” című, KEHOP-1.4.0-15-2015-00008 azonosító számú projekt engedélyezési terveinek elkészítésére, engedélyek megszerzésére, építési, kivitelezési feladatainak teljes körű ellátására, a kiviteli tervek elkészítésével FIDIC Sárga Könyv szerinti megvalósítására irányuló vállalkozási szerződésben foglalt munkák FIDIC mérnöki és műszaki ellenőrzési feladatainak ellátása.
Nyertes ajánlattevő/Megbízott feladata az „Árvízvédelmi védvonalak mértékadó árvízszintre történő kiépítése, védvonalak terhelésének csökkentése a Közép-Tiszán a Közép-Tisza-vidéki Vízügyi Igazgatóság működési területén” című, KEHOP-1.4.0-15-2015-00008 azonosító számú Projekt tervezési, kivitelezési munkáinak ellenőrzése, a Támogatási Szerződésben a Projektre meghatározott műszaki és pénzügyi ütemezések alapján. A főbb feladatok a következők:
— Az építőipari kivitelezői tevékenységről, az építési naplóról és a kivitelezési dokumentáció tartalmáról szóló 191/2009. (IX.15.) Korm. rendeletben az építési műszaki ellenőr számára előírt tevékenység elvégzése különösen a rendelet 16. § (2) és (3) pontjai szerint.
— Az építési munkák szükség és előírások szerinti, de minimum heti gyakoriságú műszaki ellenőrzése, az adott építési helyszínen folyó munka ellenőrzése a szükséges szakértelemmel rendelkező szakembere(k) (műszaki ellenőr(ök) helyszíni jelenlétének biztosításával.
— Közreműködés az esetlegesen felmerülő kiegészítő építőipari feladatok ellátására irányuló közbeszerzési eljárások előkészítésében, dokumentumainak előállításában és az eljárás lebonyolításában, azonban amennyiben az ajánlatkérő bármilyen típusú eljárásfajta alkalmazásával kiegészítő építőipari feladatokat rendel meg, arra a jelen eljárás eredményeként megkötendő szerződés értelemszerűen nem vonatkozik, azaz az esetlegesen újonnan megrendelt kiegészítő építőipari munkálatok „Mérnök” feladatainak ellátására is új beszerzést folytat le és új szerződést köt az ajánlatkérő vagy – amennyiben ennek törvényi feltételei fennállnak – a jelen eljárás eredményeként megkötendő szerződést módosítását kezdeményezi összhangban a Támogatási Szerződésben és a projekt elszámolására vonatkozó előírásokban foglaltakkal.
— A kivitelezés során annak ellenőrzése, hogy a kivitelező vállalkozó(k) a kivitelezési feladatokat az azok ellátására irányuló közbeszerzési eljárásban beadott ajánlatban foglaltak szerint végzi(k).
— A vállalkozó által kezdeményezett tervmódosítások, változtatási javaslatok, vállalkozói követelések véleményezése.
— A vállalkozó által kezdeményezett tervmódosítások, változtatási javaslatok, vállalkozói követelések vonatkozó előírások szerinti kezelése.
— A kivitelezés során felmerült vállalkozói többletköltségek indokoltságának felülvizsgálata és véleményezése.
— A FIDIC 4.7 (Kitűzés) alcikkellyel kapcsolatban nyertes ajánlattevő kötelezettsége a kitűzési alappontok helyességének ellenőrzése és jegyzékük átadása a vállalkozóknak.
— A műszaki átadás-átvételi eljárás előkészítése, közreműködés a lebonyolításban, a megvalósulási tervek, az átadási dokumentáció, valamint az üzemeltetési engedély megszerzéséhez szükséges dokumentumok ellenőrzése és javaslattétel az átvételről ajánlatkérő részére.
— Hiány- és hibajegyzék összeállítása, összegszerű meghatározása, az azonnali javíttatások elvégeztetése, a javíthatatlan hibák miatti értékcsökkenés megállapítása.
— A sikeres műszaki átadás-átvételt követően Zárójelentés készítés a Mérnök feladatinak teljesítéséről és közreműködés a projekt pénzügyi zárásának munkáiban.
— Közreműködés a garanciális időtartam alatt az utó-felülvizsgálati eljárásokban, az eljárások megszervezése, lefolytatása, dokumentálása, továbbá a hibajegyzékben jelzett és a jótállási, szavatossági felelősség körébe tartozó hibák, hiányosságok kijavíttatásában.

Eligibility requirements: Nem lehet ajánlattevő, alvállalkozó, nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben írt kizáró okok bármelyike fennáll, ajánlatkérő kizárja azt az ajánlattevőt, alvállalkozót, alkalmasság igazolásában részt vevő gazdasági szereplőt, aki az előírt kizáró okok hatálya alá tartozik, vagy a kizáró ok az eljárás során következett be. Ajánlattevőnek, az alkalmasság igazolásában részt vevő gazdasági szereplőnek az Egységes Európai Közbeszerzési Dokumentummal (ESPD) kell előzetesen igazolnia, hogy nem tartozik az előírt kizáró okok hatálya alá. A Kbt. 64. §-ában foglalt esetben, ha ajánlattevő élni kíván a lehetőséggel úgy azt az ESPD-ben meg kell jelölnie (mind a kizáró ok fennállását, mind a megtett intézkedések rövid leírását) és csatolnia kell a Kbt. 188.§ (4) vagy (5) bekezdése szerinti jogerős határozatot. Csatolni kell az ajánlattevő nyilatkozatát, hogy nem vesz igénybe a Kbt. 62. § (1)-(2) bekezdés hatálya alá eső – az alkalmasság igazolásában részt nem vevő – alvállalkozót. Az értékelési szempontokra figyelemmel legkedvezőbbnek tekinthető ajánlattevőnek és adott esetben az értékelési sorrendben azt követő meghatározott számú következő legkedvezőbb ajánlattevőnek az eljárás eredményéről szóló döntés meghozatalát megelőzően, az ajánlatkérő 5 munkanapos határidő tűzésével kiadott felhívása alapján a 321/2015. (X. 30.) Korm. rend. 1. § (2) bek. és 8.§, 10.§, 12-14.§, 16. § szerint kell részletesen igazolnia, hogy nem tartozik az előírt kizáró okok hatálya alá. Ajánlatkérő élhet a Kbt. 69.§ (4) bekezdése szerinti lehetőséggel. A kizáró okok igazolására az ajánlati felhívás feladásának napjánál nem régebbi keltezésű nyilatkozat(ok)at kell benyújtani. A kiválasztási szempontok felsorolása és rövid ismertetése: SZ.1. A Kbt. 65.§ (1) bek. c) pont és a 322/2015. (X. 30.) Korm. rendelet 8.§ (1) bekezdése alapján ajánlatkérő előírja az építési beruházáshoz kapcsolódó tervezői vagy mérnöki szolgáltatás tárgya szerint illetékes országos szakmai kamara névjegyzékében szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. A nyilvántartásban szereplés tényét – amennyiben a Kbt. 69.§ (11) bek. szerinti nyilvántartásokban a vonatkozó adatok, tények ingyenes ellenőrzésére nincsen mód – a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak az egyszerű másolatban történő benyújtásával szükséges igazolni. Az alkalmasság minimumkövetelménye(i): SZ.1. Alkalmatlan az ajánlattevő, amennyiben a Magyar Mérnöki Kamara, illetve Magyar Építész Kamara illetve területi kamarái által vezetett névjegyzékben nem szerepel, illetve a nem Magyarországon letelepedett ajánlattevő esetén a letelepedés szerinti ország nyilvántartásában nem szerepel, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. Az alkalmassági követelményeknek közös ajánlattevők együttesen is és a Kbt. 65.§ (7) bek. szerint is megfelelhetnek. Utóbbi esetben csatolni kell a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a teljesítéshez szükséges erőforrások rendelkezésre állnak majd a szerződés teljesítésének időtartama alatt. A Kbt. 65.§ (1) bek. c) szerinti követelmény igazolására akkor vehető igénybe más szervezet kapacitása, ha az adott szervezet valósítja meg a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A  Kbt. 65.§ (7) szerint csatolandó kötelezettségvállalásnak ezt kell alátámasztania. Részletek a dokumentációban.